ຈີນຮຽກຮ້ອງໃຫ້ ເຄື່ອນໄຫວໃນທາງບວກ ເພື່ອຊຸກຍູ້ການປະຕິຮູບ ໃນເກົາຫລີເໜືອ (ເບິ່ງສະໄລດ໌)
ນສພ Global Times ຂອງ​ເກົາ​ຫລີ​ເໜືອ ກ່າວ​​​ວ່າ ການ​ພົວພັນອາດ​ຈ​ະຊ່ວຍ​ໄດ້ ​ຫລາຍ​ກ່ວາການຕໍ່​ຕ້ານ ໃນ​ການ​ຜັກ​ດັນ ໃຫ້ພຽງ​ຢາງທໍາ​ການ ປ່ຽນແປງ
ສື່ຂອງລັດຖະບານຈີນໄດ້ຊັກຊວນໃຫ້ໂລກ ຈົ່ງພາກັນຊຸກຍູ້ໃນທາງບວກ ໃຫ້ມີການປ່ຽນ ແປງຢູ່ໃນເກົາຫລີເໜືອ ໂດຍອ້າງເຖິງຄໍາຖະແຫລງຕໍ່ມະຫາຊົນ ທີ່ບໍ່ເຄີຍມີມາກ່ອນຂອງຜູ້ ນໍາຄົນໃໝ່ ທ່ານ Kim Jong Un ວ່າ ເປັນຮ່ອງຮອຍທີ່ສະແດງໃຫ້ເຫັນວ່າ ລັດທີ່ຢູ່ຢ່າງ ໂດດດ່ຽວ ແລະນິຍົມລັດທິສະຕາລິນນັ້ນ ມີຄວາມສົນໃຈໃນການພົວພັນກັບໂລກ ໜັງສືພິມ Global Times ທີ່ຂຶ້ນກັບພັກຄອມມີວນິສເກົາຫລີເໜືອ ກ່າວຢູ່ໃນບົດວິຈານ ໃນວັນຈັນມື້ນີ້ວ່າ ການພົວພັນແທນທີ່ຈະຕໍ່ຕ້ານ ອາດຈະຊ່ວຍໄດ້ຫລາຍກ່ວາ ໃນການ ຜັກດັນໃຫ້ພຽງຢາງ ທໍາການປ່ຽນແປງ ໜັງສືພິມສະບັບນີ້ເວົ້າແນະວ່າ ການເປິດກວ້າງໃໝ່ໃນພຽງຢາງ ອາດຈະເປັນໄປໄດ້ ໂດຍອ້າງຫລັກຖານເຖິງຄວາມໜຸ່ມນ້ອຍຂອງ Kim Jong Un ແລະຂໍ້ທີ່ທ່ານໄດ້ຫັນ ເຫອອກຈາກປະເພນີອັນຍາວນານ ຂອງບິດາ ໂດຍການກ່າວຄໍາປາໃສຕໍ່ໜ້າມະຫາ ຊົນໃນວັນອາທິດວານນີ້ ຊຶ່ງໃນຄໍາປາໃສຕໍ່ການໂຮມຊຸມນຸມຢ່າງຂະໜານໃຫຍ່ ທີ່ປະ ກອບດ້ວຍການສວນສະໜາມ ແລະການສະແດງແສນຍານຸພາບທາງທະຫານນັ້ນ ທ່ານ Kim ໄດ້ໃຫ້ຄໍາໝັ້ນສັນຍາ ທີ່ຈະເຮັດວຽກກັບບັນດາຜູ້ທີ່ຈະຮ່ວມກັບທ່ານ ໃນ ການຊອກຫາຊ່ອງທາງທີ່ສັນຕິພາບ ເພື່ອເຕົ້າໂຮມແຫລມເກົາຫລີນັ້ນ